উইকিপিডিয়া এশীয় মাস ২০২৪ এর ফলাফল প্রকাশিত  ২০১৫ সাল থেকে প্রতিটি অংশগ্রহণকারী স্থানীয় সম্প্রদায় প্রতি বছরের নভেম্বর মাস জুড়ে একটি বার্ষিক নিবন্ধ তৈরির প্রতিযোগিতা আয়োজন করে। এতে তাদের নিজস্ব দেশ ব্যতীত এশিয়া সম্পর্কিত নিবন্ধ তৈরি করা হয়। ভারত ও বাংলাদেশ ব্যতীত এশিয়ার অন্যান্য দেশ সম্বন্ধীয় নিবন্ধের সংখ্যা ও গুণমান বৃদ্ধি করাই হলো বাংলা উইকিপিডিয়ায় এই আয়োজনের মূল উদ্দেশ্য।  এরই ধারাবাহিকতায় সম্প্রতি প্রকাশিত হলো সর্বশেষ ২০২৪ সংস্করণের আয়োজনের ফলাফল।   প্রতিযোগিতাটির এবারের আসরে অংশ নিয়ে নিবন্ধ জমা দিয়েছেন মোট ৩১ জন। জমা দেয়া ১৯৬ টি নিবন্ধের মধ্যে ১৯২ টি পর্যালোচনা শেষে গৃহীত হয়েছে। সর্বোচ্চ ৫০ টি নিবন্ধ গৃহীত হওয়ার মাধ্যমে এশীয় দূত হয়েছেন মোঃ মালেক ইসলাম। দ্বিতীয় এশিয়া দূত হয়েছেন মোঃ সাকিবুল হাসান। তার ৩৮ টি নিবন্ধ গৃহীত হয়েছে।   জগদীশচন্দ্র বসু বিজ্ঞান এডিটাথন ২০২৪  আনন্দময় বিজ্ঞান জগৎ-এর আয়োজনে এবং আদিভাই ও ওয়াকিলঅমাত্রিক-এর যৌথ সমন্বয়ে উইকিপিডিয়ায় প্রথমবারের মতো আয়োজিত হয়ে গেল জগদীশচন্দ্র বসু বিজ্ঞান এডিটাথন ২০২৪।  এই মুহূর্তে বাংলা উইকিমিডিয়ায় নিবন্ধের সংখ্যা টি হলেও বিদ্যমান মানসম্মত বিজ্ঞানবিষয়ক ও পাঠ্যক্রম-সহায়ক নিবন্ধের সংখ্যা প্রয়োজনের তুলনায় অপ্রতুল। বিশেষত বাংলাদেশের পাঠ্যক্রমের বিজ্ঞান বিভাগের শিক্ষার্থীদের প্রয়োজনীয় নিবন্ধগুলো বাংলা উইকিপিডিয়ায় ভালো অবস্থায় নেই। তাই বাংলা উইকিপিডিয়ায় বাংলাদেশের বিজ্ঞান বিষয়ক শিক্ষাক্রমের অন্তর্ভুক্ত বিষয়াবলি এবং মহাকাশবিজ্ঞান ও তথ্যপ্রযুক্তি সংক্রান্ত নিবন্ধসমূহের সামগ্রিক মানোন্নয়ন করার লক্ষ্যে আয়োজিত হয়ে গেল জগদীশচন্দ্র বসু বিজ্ঞান এডিটাথন ২০২৪।  অনুবাদ বা নতুন নিবন্ধ তৈরিতে অংশ নিতে আগ্রহী ব্যবহারকারীরা নির্ধারিত পদ্ধতি অনুসরণ করে নিবন্ধ তালিকা থেকে নিবন্ধ বেছে নিয়েছেন। অনুবাদকৃত নিবন্ধ জমা দিলে তা পর্যালোচনা করে গ্রহণ বা সংশোধনের জন্য পাঠানো হয়েছে। এডিটাথনে অংশগ্রহণের স্মারক হিসেবে প্রত্যেক অংশগ্রহণকারীকে একটি ডিজিটাল সার্টিফিকেট প্রদান করা হবে। এছাড়া যেকোনো একটি নিবন্ধ গৃহীত হলেই একটি উইকিপদক প্রদান করা হবে। শীর্ষ তিনজন ব্যবহারকারীকে বিশেষ উইকিপদক, মুদ্রিত সনদ ও শুভেচ্ছা উপহার প্রদান করা হবে।  উইকিপিডিয়ায় বাংলা ভাষায় পাঠ্যসূচিভুক্ত মানসম্মত বিষয়বস্তুর স্বল্পতা দূরীভূত করার উদ্দেশ্য নিয়ে আয়োজকেরা প্রতিবছর বিজ্ঞান এডিটাথন আয়োজনের প্রত্যয় ব্যক্ত করেন। এডিটাথনটিকে বাংলা উইকিপিডিয়ায় বাংলাদেশের বিজ্ঞান বিষয়ক শিক্ষাক্রমের অন্তর্ভুক্ত বিষয়াবলি এবং মহাকাশবিজ্ঞান ও তথ্যপ্রযুক্তি সংক্রান্ত জ্ঞান সমৃদ্ধ করার লক্ষ্যে একটি কার্যকরী উদ্যোগের শুরু বলা চলে।   স্টুয়ার্ড নির্বাচনে প্রার্থী গ্রহণ শুরু  স্টুয়ার্ডগণ উইকিমিডিয়ার সকল উইকিতে সম্প্রদায়ের সম্মতি ও স্টুয়ার্ড নীতিমালা অনুসারে কারিগরী কাজগুলো করে থাকেন। এসকল কাজের মধ্যে আছে ব্যবহারকারী নাম পরিবর্তন, অ্যাকাউন্টের অপব্যবহার রোধে ব্যবহারকারীর বিশেষ কিছু তথ্য যাচাই করা, এবং এধরনের আরও অনেক কাজ। সাধারণত প্রতি বছরই নতুন স্টুয়ার্ড নির্বাচন করা হয়।  এবছর প্রার্থীতা জমাদান চলবে ১৫ জানুয়ারি ২০২৫, ০০:০০ (ইউটিসি) থেকে শুরু হয়ে ৩১ জানুয়ারি ২০২৫, ২৩:৫৯ (ইউটিসি) তারিখ পর্যন্ত।  এই নির্বাচন শেষ না হওয়া পর্যন্ত প্রার্থীদের প্রশ্ন করার সুযোগ রয়েছে।  ভোট গ্রহণ চলবে ০৬ ফেব্রুয়ারি ২০২৫, ১৪:০০ (ইউটিসি) তারিখে শুরু হয়ে ২৭ ফেব্রুয়ারি ২০২৫, ১৪:০০ (ইউটিসি) তারিখ পর্যন্ত।   প্রার্থীদের মানদণ্ড পূরণ করার বাধ্যবাধকতা রয়েছে এবং নির্বাচিত হতে ৮০% সমর্থন অনুপাতে কমপক্ষে ৩০টি ভোট পেতে হয়। নির্বাচনের পর যে কেউ চাইলে সংগৃহীত পরিসংখ্যানে ফলাফল দেখতে পারবেন। বর্তমানে যারা স্টুয়ার্ড হিসেবে রয়েছেন তাদের নিশ্চিতকরণ প্রক্রিয়াও সমান্তরালভাবে অনুষ্ঠিত হচ্ছে।   উইকিপিডিয়া দিবস  ১৫ জানুয়ারি উইকিপিডিয়া দিবস। এই দিনে উইকিপিডিয়ার ওয়েবসাইটে প্রতিষ্ঠাতা জিমি ওয়েলস সর্বপ্রথম সম্পাদনা করেন। এই দিনটিকে উইকিপিডিয়ার জন্মদিনও বলা হয়ে থাকে। এই দিনটি বিভিন্ন দেশের উইকিপিডিয়ানরা বিভিন্নরূপে পালন করেন। সাধারণত এই দিনটিতে উইকিপিডিয়ানরা কেক কেটে উদযাপন করে থাকেন বা বিশেষ অনুষ্ঠানের আয়োজন করে থাকেন।   বাংলা উইকিপিডিয়ার জন্মদিন  ২৭ জানুয়ারি ২০২৫ সালে বাংলা উইকিপিডিয়ার জন্মদিন পালন করা হবে। উক্ত দিনে বাংলা উইকিপিডিয়া ২১ বছর পূর্ণ করবে। এই দিনে একটি আইপি ঠিকানা থেকে বাংলা উইকিপিডিয়ার প্রধান পাতা তৈরি করা হয়েছিল। জানা যায় যে ৯ ডিসেম্বর ২০০৩ সালে কানাডার ম্যাকগিল বিশ্ববিদ্যালয়ের পিএইচডির তৎকালীন বাংলাদেশী শিক্ষার্থী শাহ আসাদুজ্জামান ইমেইল যোগে জিমি ওয়েলসকে বাংলা উইকিপিডিয়া তৈরির জন্য অনুরোধ করেছিলেন, যদিও উইকিপিডিয়ার বাংলা সাব-ডোমেইনটি ২০০২ সালেই সৃষ্টি হয়েছিল। এরপর ২০০৪ সালের ২৪ মে তারিখে বাংলা উইকিপিডিয়ার সর্বপ্রথম নিবন্ধ "বাংলা ভাষা" সৃষ্টি করা হয়। বাংলা উইকিপিডিয়ার জন্মদিন বিভিন্ন উইকিমিডিয়া সম্প্রদায় উদযাপন করে থাকে। আগের বছর বাংলাদেশের গাজীপুর জেলায় বাংলা উইকিসম্মেলনে বাংলা উইকিপিডিয়ার জন্মদিন আনুষ্ঠানিকভাবে উদযাপন করে উইকিমিডিয়া বাংলাদেশ। এই বছরও বিভিন্নভাবে বাংলা উইকিপিডিয়ার জন্মদিন পালন করা হবে বলে আশা করা হচ্ছে।   উদ্ধৃতি   https://bn.wikipedia.org/wiki/উইকিপিডিয়া:আলোচনাসভা/সংগ্রহশালা/২০২৫/১-২  https://bn.wikipedia.org/wiki/উইকিপিডিয়া:জগদীশচন্দ্র_বসু_বিজ্ঞান_এডিটাথন_২০২৪  https://meta.wikimedia.org/wiki/Stewards/Elections_2025  https://bn.wikipedia.org/wiki/উইকিপিডিয়া:উইকিপিডিয়া_দিবস  https://www.kalerkantho.com/online/techbishwa/2017/02/25/467581  <noinclude>